Stredná Ázia

Stredná Ázia alebo čiastočné synonymum (pozri nižšie) Centrálna Ázia je rozsiahla vnútrozemská oblasť Ázie. Existuje viac definícií Strednej Ázie, žiadna z nich však nie je všeobecne akceptovaná.

V textoch najmä štátov bývalého Sovietskeho zväzu a Východného bloku, vrátane Slovenska, sa rozlišuje medzi pojmami Stredná Ázia a Centrálna Ázia:
Stredná Ázia je Uzbekistan, Turkménsko, Tadžikistan, Kirgizsko, južný Kazachstan (presnejšie od aralsko-irtyšského rozvodia na juh) , podobne Sredňaja Azija in: Boľšaja sovetskaja enciklopedija 1979
Centrálna Ázia je územie na východ a juh od pohorí Východný Kazachstan, Altaj, Západný Sajan, Východný Sajan, na sever od horného toku Indsu a od rieky Brahmaputra a na západ od južnej časti pohoria Veľký Chingan a od pohoria Tchaj-chang; t.j. približne Mongolsko a západná Čína Centralnaja Azija in: Boľšaja sovetskaja enciklopedija; Ázia: Encyklopédia Beliana

V textoch bývalých západných štátov tieto termíny často splývajú (a v niektorých jazykoch ani nie je možné jazykovo rozlíšiť "stredný" a "centrálny"), pričom aj tu platí, že presná definícia sa rôzni. Príklady:
(Asie centrale:) Uzbekistan, Turkménsko, Tadžikistan, Kirgizsko, južný Kazachstan, západná časť Ujgurskej autonómnej oblasti http://www.larousse.fr/encyclopedie/autre-region/Asie_centrale/106407
(Central Asia:) Uzbekistan, Turkménsko, Tadžikistan, Kirgizsko, Kazachstanhttp://www.britannica.com/EBchecked/topic/102288/Central-Asia
(Zentralasien:) Uzbekistan, Turkménsko, Tadžikistan, Kirgizsko, južný Kazachstan, severný Afganistan a Ujgurská autonómna oblasť Elger, R. et al.: Kleines Islam-Lexikon. Geschichte - Alltag - Kultur, 2001
definícia UNESCO: Uzbekistan, Turkménsko, Tadžikistan, Kirgizsko, Kazachstan, Mongolsko, západná Čína a Tibet, severovýchodný Irán, Afganistan a západný Pakistan (definícia UNESCO je založená na klimatických podmienkach)
Ale napríklad encyklopédia Britannica v článku "Asia" rozlišuje:
Stredná Ázia  je územie medzi Kaspickým morom a Balchašským jazerom, presnejšie Turanská nížina, Pamír, Hissar a Alajské vrchy
Centrálna Ázia je Tibetská plošina, Džungárska panva a Tarimská panva (pričom ale v článku "Central Asia" je úplne iná definícia - pozri vyššie)

 Referencie 

 Iné projekty 


Kategória:Ázia